**Protokoll for KABB landsstyre onsdag 15. november kl. 19.00**

### Møtet ble holdt på Zoom-videokonferanse.

Tilstede: Mette Lilleeng, Hege Norset Blichfeldt, Sidsel Bredvei, Frank Grimstad og Hilde Løwén Grumstad.

Marianne Schill Reinsnes og Jon Ivar Dypedal var tilstede på deler av møtet.

Meldt forfall: Heidi Andersen Madsen og Heidi Vestbye

Fra staben møter generalsekretær Øyvind Woie

**Sak 41/23: Godkjenning av innkalling og sakliste**

Vedtak: Godkjent

**Sak 42/23: Valg av protokollunderskrivere**

Vedtak: Mette Lilleen og Hilde Løwén Grumstad.

**Sak 43/23: Godkjenning av protokoller fra møter 20. 09 og 20.-22.10 2023**

Vedtak: Prokollene ble godkjent

**Sak 44/23: Orientering fra generalsekretær**

**Salg og flytting**

KABB har akseptert bud på 7.7 millioner for eiendommen Skogveien 22 i Askim. Neste punkt er å signere kontrakt. KABB må ut av huset innen 31. Mai 2024. Det må lages en plan for tømming av huset.

Fra og med 1.1.2024 har vi 3-4 kontorplasser og tilgang på møterom og kantine i “gamle” Kirkens Hus i Oslo., Rådhusgata 1-3. KABB skriver kontrakt som løper frem til flytting til “nye” Kirkens Hus på Oslo Hospital. Kontrakten binder oss ikke til å være med over, det lages egen kontrakt på dette. I en periode blir det delt kontorløsning og hjemmekontor for staben.

**Organisasjonsutvikling**

De tre KABBforeningen trenger bistand fra KABB for å sikre en og utvikling videre. Det er vilje og engasjement for å endre form og hyppighet for hvordan foreningene skal møtes og hva slags program samlingene og treffpunktene skal fylles med. Våren 2024 er det årsmøter, deretter må det holdes kurs for styremedlemmer i lokalforeningene. Dette bør være en nasjonal samling.

**Driftstøtte Kirkerådet**

Generalsekretær orienterte om en rekke møter og dialog med Den norske kirke for å sikre driftstøtte og støtte til prosjektet “Salmebok for alle”. Det er flere forhold i dialogen som har vært utfordrende og vanskelig å forstå rekkevidden av. Generalsekretær har nå blitt innkalt til to møter med representanter for Kirkerådet. KABB utfordrer særlig Den norske kirke på hvilke tiltak som kirka skal sette inn for å motarbeide ekskludering og utenforskap for synshemmede og personer med lesevansker.

**Sak 45/23: Orientering om medlemstall**

KABB har 536 betalende medlemmer. Vi sender ut purringer både elektronisk og pr brev for å få inn flere medlemmer. Dersom ikke flere som har vært medlemmer betaler så vil antallet medlemmer synke i forhold til i 2022.

**Sak 46/23: Budsjett 2024 orienteringer**

Generalsekretær orienterte om ulike planer og tiltak for 2024 som vil få følger for budsjettet.

Staben har jobbet videre med ide om sommersamling og har landet på at Stavern folkehøgskole i Stavern er et godt alternativ for de fleste når det gjelder reise. KABB skal sjekke om stedet er godt tilrettelagt med tanke på universell utforming. Det er søkt om støtte fra Bufdir. Styret ber staben ta det inn i budsjettet.

Frank Tangen jobbe med en forestilling basert på Heidi Halvorsen diktsamlinger og forfatterskap. Vi tror dette kan bli en fin døråpner for å informere om KABB og hva det innebærer av utfordringer og muligheter når man lever med synstap.

Styret skal behandle ferdig budsjettet for 2024 på sitt møte 14. Desember.

**Sak 47/23: Evaluering av styrehelg på Reenskaug hotell**

Med bakgrunn i forrige styremøte drøftet landsstyret hvordan styremøtene bede kan legges til rette for styremedlemmer med ulike funksjonsnedsettelser. Styret mener det er viktig å skape gode og trygge arbeidsforhold slik at styremedlemmene får bidra mest mulig. Det er spesielt viktig å sikre gode ledsagerressurser og tilrettelagte lokaler dersom møtene går over flere dager. Landsstyret drøfter forslag til rammer for ledsaging på møter neste møte.

**Sak 48/23: Eventuelt**

Referent Øyvind Woie.